El termini per sol·licitar la subvenció és del 3 al 17 de setembre de 2020.
Documentació que cal adjuntar amb la sol·licitud
El pressupost a què fa referència la base general 7.1. b, en què constin les despeses de funcionament corresponents al període subvencionable d'acord amb la base 4.1., segons model de l'ICEC.
És obligatori adjuntar aquest document a la sol·licitud.
Si escau, la documentació que preveu la base general 11.5
Per poder optar a les subvencions s'han de complir, a banda dels que preveu la base general 3, els requisits i les condicions següents:
Els ajuts regulats en aquestes bases són compatibles amb altres ajuts, subvencions i ingressos per a la mateixa finalitat de l'Institut Català de les Empreses Culturals o procedents d'altres departaments de l'Administració de la Generalitat o d'altres ens públics o privats, nacionals, de la Unió Europea o d'organismes internacionals, sempre que la suma dels imports concedits no superi el cost de l'activitat que ha de desenvolupar la persona beneficiària.
El període subvencionable és del 14 de març al 30 de juny del 2020, ambdós inclosos.
Únicament es consideren despeses subvencionables les següents:
a) Despeses de personal de la persona sol·licitant.
b) Quotes de cotització a la Seguretat Social pel règim especial de treballadors autònoms i quotes de gremis i associacions professionals.
c) Despeses d'estructura de l'establiment on es porta a terme l'activitat professional (quota del préstec hipotecari, lloguer de l'immoble, manteniment i conservació, subministraments, neteja, assegurances, gestoria, despeses administratives i béns fungibles).
d) Despeses relacionades amb l'adaptació de les oficines, comerços o espais d'exhibició als requeriments sanitaris establerts per combatre la COVID-19 (desinfecció d'espais i compra de materials d'aïllament).
e) Els tributs, sempre que no siguin susceptibles de recuperació o compensació.
Totes les despeses exposades anteriorment són imputables en la part que no hagin estat subvencionades per l'Institut Català de les Empreses Culturals o per qualsevol altra entitat pública.
No es pot superar el 100% de la despesa imputable en la suma d'aquesta subvenció i les altres rebudes.
L'import de la subvenció és, com a màxim, de 30.000,00 euros, segons la despesa declarada i d'acord amb el que recull la taula següent:
Import restant, per al que excedeixi de 5.000 euros
Aquestes subvencions es poden acumular amb altres ajuts atorgats a l'empara a la Decisió de la Comissió Europea SA 5685 - Marc temporal nacional per a ajuts estatals en forma de subvencions directes, bestretes reemborsables, avantatges fiscals, garanties sobre préstecs i bonificació del tipus d'interès de préstecs per donar suport a l'economia en el brot actual de la COVID-19, aprovada el 2 d'abril de 2020, sempre que, sumats, no superin els 800.000,00 euros per empresa o entitat.
Aquestes subvencions també es poden acumular amb altres ajuts de minimis subjectes al Reglament (UE) 1407/2013 de la Comissió relatiu als ajuts de minimis (DO L 352 de 2013.12.24).
La tramitació del pagament per import equivalent al 100% de la quantia de la subvenció es tramita a partir de la concessió, com a bestreta, sense exigència de la prestació de garanties.